《僻居》
宋代·燕肃

茅茨城市远，草径接鱼村。
白日偶无客，青山长对门。
药炉留火暖，花坞带烟昏。
静坐搜新句，冥心傍酒樽。

作者简介：（961—1040）益都人，徒居曹州，字穆之。登进士第。为寇准所知。数典刑狱，累知审刑院。曾建言州郡疑狱及情可悯者处死刑须经复奏获准，方得施行。性精巧，曾造指南车、记里鼓车及欹器以献；又创记时莲花漏法，世称精密。喜为诗。工画山水，尤擅古木折竹。曾在知明州任上绘《海潮图》，著《海潮论》。官至礼部侍郎。